CELEX: 22007D0097
Language: hr
Date: 2007-09-28 00:00:00
Title: Odluka Zajedničkog odbora EGP-a br. 97/2007 od 28. rujna 2007. o izmjeni Priloga I. (Veterinarska i fitosanitarna pitanja), Priloga II. (Tehnički propisi, norme, ispitivanje i potvrđivanje) i Protokola 47 (Ukidanje tehničkih prepreka u trgovini vinom) uz Sporazum o EGP-u

11/Sv. 065
            
            
               HR
            
            
               Službeni list Europske unije
            
            
               124
            
         22007D0097
   
               L 047/3
            
            
               SLUŽBENI LIST EUROPSKE UNIJE
            
            
               28.09.2007.
            
         
      ODLUKA ZAJEDNIČKOG ODBORA EGP-a
   br. 97/2007
   od 28. rujna 2007.
   o izmjeni Priloga I. (Veterinarska i fitosanitarna pitanja), Priloga II. (Tehnički propisi, norme, ispitivanje i potvrđivanje) i Protokola 47 (Ukidanje tehničkih prepreka u trgovini vinom) uz Sporazum o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegov članak 98.,
   budući da:
   
               (1)
            
            
               Prilog I. Sporazumu izmijenjen je Odlukom Zajedničkog odbora EGP-a br. 75/2007 od 6. srpnja 2007. (1)
               
            
         
               (2)
            
            
               Prilog II. Sporazumu izmijenjen je Odlukom Zajedničkog odbora EGP-a br. 79/2007 od 6. srpnja 2007. (2)
               
            
         
               (3)
            
            
               Protokol 47 uz Sporazum izmijenjen je Odlukom Zajedničkog odbora EGP-a br. 161/2006 od 8. prosinca 2006. (3)
               
            
         
               (4)
            
            
               Kneževina Lihtenštajn i Švicarska Konfederacija čine carinsku uniju u skladu sa njihovim Carinskim ugovorom od 29. ožujka 1923.
            
         
               (5)
            
            
               Prilog 11., o zdravlju životinja i zootehničkim mjerama koje se primjenjuju na trgovinu živim životinjama i životinjskim proizvodima, Sporazumu između Europske zajednice i Švicarske Konfederacije o trgovini poljoprivrednim proizvodima (4), dalje u tekstu „Sporazum o poljoprivredi” primjenjuje se na Lihtenštajn. U skladu s tim, Odluka Zajedničkog odbora EGP-a br. 1/2003 (5) izuzima Lihtenštajn iz primjene poglavlja I. Priloga I. Sporazumu.
            
         
               (6)
            
            
               Sporazum između Europske ekonomske zajednice i Švicarske Konfederacije od 22. srpnja 1972. (6), kako je izmijenjen, proširen je na Lihtenštajn dodatnim sporazumom od 22. srpnja 1972. (7). U skladu s tim, Odluka Zajedničkog odbora EGP-a br. 177/2004 (8) izuzima Lihtenštajn iz primjene Protokola br. 3 i dijelova Protokola 4 uz Sporazum.
            
         
               (7)
            
            
               Europska zajednica, Švicarska Konfederacija i Lihtenštajn dogovorile su se o proširenju primjene Sporazuma o poljoprivredi na Lihtenštajn dodatnim sporazumom, dalje u tekstu „Dodatni sporazum”, koji stupa na snagu istodobno s ovom Odlukom.
            
         
               (8)
            
            
               Zbog toga te zbog dosljedne primjene jedinstvenih pravila za cjelokupan prehrambeni lanac, primjereno je izuzeti Lihtenštajn iz primjene odgovarajućih dijelova Sporazuma, konkretno Priloga I., poglavlja XII. i XXVII. Priloga II. i Protokola 47 sve dok se na Lihtenštajn primjenjuje Sporazum o poljoprivredi,
            
         ODLUČIO JE:
   Članak 1.
   Sporazum se mijenja kako je navedeno u Prilogu ovoj Odluci.
   Članak 2.
   Ova Odluka stupa na snagu istog dana kad i Dodatni sporazum, pod uvjetom da su sve obavijesti iz članka 103. stavka 1. Sporazuma podnesene Zajedničkom odboru EGP-a (9).
   Članak 3.
   Lihtenštajn i Europska zajednica obavješćuju Zajednički odbor EGP-a o stupanju na snagu Dodatnog sporazuma kojim se proširuje primjena Sporazuma o poljoprivredi na Lihtenštajn.
   Članak 4.
   Ova se Odluka objavljuje u odjeljku o EGP-u i Dodatku o EGP-u Službenom listu Europske unije.
   
      Sastavljeno u Bruxellesu 28. rujna 2007.
      
         
            Za Zajednički odbor EGP-a
         
         
            Predsjednik
         
         Stefán Haukur JÓHANNESSON
         
      
   
   
      (1)  SL L 328, 13.12.2007., str. 10.
   
      (2)  SL L 328, 13.12.2007., str. 18.
   
      (3)  SL L 89, 29.3.2007., str. 40.
   
      (4)  SL L 114, 30.4.2002., str. 132.
   
      (5)  SL L 94, 10.4.2003., str. 43.
   
      (6)  SL L 300, 31.12.1972., str. 189.
   
      (7)  SL L 300, 31.12.1972., str. 281.
   
      (8)  SL L 133, 26.5.2005., str. 33.
   
      (9)  Ustavni zahtjevi nisu navedeni.
   PRILOG
   Prilozi I. i II. i Protokol 47 uz Sporazum mijenjaju se kako je određeno ispod:
   
               1.
            
            
               sljedeći se tekst dodaje pod naslovom Sektorske prilagodbe Priloga I.:
               „Međutim, ovaj se Prilog ne primjenjuje na Lihtenštajn dok god je primjena Sporazuma između Europske zajednice i Švicarske konfederacije o trgovini poljoprivrednim proizvodima proširena na Lihtenštajn.”;
            
         
               2.
            
            
               prvi stavak uvodnog dijela poglavlja XII. Priloga II. zamjenjuje se sljedećim:
               „Ovo se poglavlje ne primjenjuje na Lihtenštajn dok god je primjena Sporazuma između Europske zajednice i Švicarske konfederacije o trgovini poljoprivrednim proizvodima proširena na Lihtenštajn.”;
            
         
               3.
            
            
               sljedeći se tekst dodaje u uvodnom dijelu poglavlja XXVII. Priloga II.:
               „Ovo se poglavlje ne primjenjuje na Lihtenštajn dok god je primjena Sporazuma između Europske zajednice i Švicarske konfederacije o trgovini poljoprivrednim proizvodima proširena na Lihtenštajn.”;
            
         
               4.
            
            
               sljedeći se tekst dodaje u uvodnom dijelu Protokola 47:
               „Međutim, ovaj se Protokol ne primjenjuje na Lihtenštajn dok god je primjena Sporazuma između Europske zajednice i Švicarske konfederacije o trgovini poljoprivrednim proizvodima proširena na Lihtenštajn.”